Warm caprese-slaai op bruschetta | SARIE
Nuwe trend: Die gesigmasker waaroor Hollywood-bekendes mal is
'n Warm bad verbrand dalk kalorieë!
Warm caprese-slaai op bruschetta	deur Barbara Joubert
Caprese-slaai is 'n bekende Italiaanse gereg wat altyd koud voorgesit word. Rooster 'n slag die tamaties en pak alles op 'n bruschetta- 'n maal op sy eie.
4 groot roma-tamaties, gehalveer in lengte
4 spaanse worse (chorizo), in skywe gesny
4 snye suurdeegbrood
150 g sagte mozzarella-kaas
30 g vars basilieblare
35 g mikro-kruie
Verhit oond tot 180 °C. Plaas tamaties in oondbak en sprinkel helfte van olyfolie oor. Geur met sout en peper. Oondbraai vir 30 minute. Draai tamaties om en oondbraai nog 10 minute. Verhit intussen res van olie in 'n pan en braai worse sowat 10 minute. Hou die olie. Verhit 'n riffelpan en braai brood weerskante tot bros. Plaas brood op opdienbord en skep van die geroosterde tamaties bo-op. Breek mozzarella-kaas in stukke en plaas bo-op. Skep worsies bo-op en sprinkel basilieblare en mikro-kruie boop. Sprinkel die olyfolie waarin die worsies gebraai is bo-oor. Sit warm voor.
Dis Italiaans van oorsprong en dateer uit die 15de eeu. Brood word gerooster of gebraai. Dan word dit met vars, fyngekapte knoffel gesmeer en olyfolie word bo-oor gesprinkel. Eet as hoofgereg of as peuselhappie.